CELEX: 32014D0437
Language: mt
Date: 2014-07-04 00:00:00
Title: 2014/437/UE: Deċiżjoni ta' Implimentazzjoni tal-Kummissjoni tal- 4 ta' Lulju 2014 li tistabbilixxi l-kontribuzzjoni finanzjarja mill-Unjoni għan-nefqa mġarrba mill-Ġermanja fl-2012 u fl-2013 għall-finanzjament ta' miżuri ta' emerġenza biex tiġi miġġielda l-influwenza avjarja (notifikata bid-dokument C(2014) 4441)

8.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 199/9
            
         DEĊIŻJONI TA' IMPLIMENTAZZJONI TAL-KUMMISSJONI
   tal-4 ta' Lulju 2014
   li tistabbilixxi l-kontribuzzjoni finanzjarja mill-Unjoni għan-nefqa mġarrba mill-Ġermanja fl-2012 u fl-2013 għall-finanzjament ta' miżuri ta' emerġenza biex tiġi miġġielda l-influwenza avjarja
   
      
         (notifikata bid-dokument C(2014) 4441)
      
   
   (It-test bil-Ġermaniż biss huwa awtentiku)
   
      (2014/437/UE)
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2009/470/KE tal-25 ta' Mejju 2009 dwar in-nefqa fil-kamp veterinarju (1), u partikolarment l-Artikoli 3(4) u 4(1) tagħha,
   Billi:
   
               (1)
            
            
               Skont l-Artikolu 84 tar-Regolament (UE, Euratom) Nru 966/2012 tal-Parlament u tal-Kunsill (2), l-impenn ta' nefqa mill-baġit tal-Unjoni għandu jkollu qablu deċiżjoni ta' finanzjament li tistabbilixxi l-elementi essenzjali tal-azzjoni li tinvolvi n-nefqa u li tiġi adottata mill-istituzzjoni jew mill-awtoritajiet b'setgħat li ġew delegati lilhom mill-istituzzjoni.
            
         
               (2)
            
            
               Id-Deċiżjoni 2009/470/KE tistabbilixxi l-proċeduri li jirregolaw il-kontribuzzjoni finanzjarja mill-Unjoni għal miżuri veterinarji speċifiċi, inklużi miżuri ta' emerġenza. L-Artikolu 4(2) ta' dik id-Deċiżjoni jistipula l-kundizzjonijiet għall-kisba tal-kontribuzzjoni tal-Unjoni għall-qerda tal-influwenza tat-tjur u l-Artikolu 4(3) ta' dik id-Deċiżjoni jistabbilixxi perċentwal ta' spejjeż imġarrba tal-miżuri ta' emerġenza li għandhom jiġu koperti mill-kontribuzzjoni finanzjarja tal-Unjoni.
            
         
               (3)
            
            
               Ir-Regolament tal-Kummissjoni (KE) Nru 349/2005 (3) jistipula regoli għall-ħlas ta' kontribuzzjoni finanzjarja mill-Unjoni għal miżuri ta' emerġenza għall-qerda ta' ċertu mard tal-annimali, inkluż l-influwenza tat-tjur. L-Artikolu 7 ta' dak ir-Regolament jistabbilixxi d-dokumenti li għandhom jiġu sottomessi mill-Istat Membru li jitlob il-kontribut finanzjarju u l-iskadenzi biex jintbagħtu dawn id-dokumenti.
            
         
               (4)
            
            
               Il-Kummissjoni timplimenta d- Deċiżjoni 2013/775/UE (4) tipprovdi għal kontribuzzjoni finanzjarja mill-Unjoni fir-rigward tal-ispejjeż ta' miżuri ta' emerġenza biex tiġi miġġielda l-influwenza avjarja mġarrba mill-Ġermanja fl- 2012 u l- 2013. Skont l-Artikolu 1(2) ta' dik id-Deċiżjoni ta' Implimentazzjoni l-ammont tal-kontribuzzjoni finanzjarja tal-Unjoni għandu jiġi ffissat f'deċiżjoni sussegwenti. L-Artikolu 2 ta' dik id-Deċiżjoni ta' Implimentazzjoni jistipula l-ħlas lill-Ġermanja tal-ewwel porzjon fl-ammont ta' EUR 500 000,00.
            
         
               (5)
            
            
               Fis-17 ta' Diċembru 2013, il-Ġermanja bagħtet talba uffiċjali għar-rimborż akkumpanjata minn rapport finanzjarju, dokumenti ta' sostenn, rapport epidemjoloġiku dwar kull stabbiliment fejn l-annimali ġew maqtul u meqrud. It-talba għar-rimborż għall-2012 tammonta għal EUR 22 886,55. Madankollu, wara l-eżami tad-dokumenti ppreżentati, l-ammont ta' EUR 705,00 ġie meqjus bħala mhux eliġibbli għal rimborż skont it-termini tal- Artikolu 5 tar-Regolament (KE) Nru 349/2005.
            
         
               (6)
            
            
               Fit-28 ta' Jannar 2014, il-Ġermanja bagħtet talba uffiċjali għar-rimborż akkumpanjata minn rapport finanzjarju, dokumenti ta' sostenn, rapport epidemjoloġiku dwar kull stabbiliment fejn l-annimali nqatlu jew inqerdu. It-talba għar-rimborż għall-2013 tammonta għal EUR 1 030 738,92. Madankollu, wara l-eżami tad-dokumenti ppreżentati, l-ammont ta' EUR 29 168,15 ġie meqjus bħala mhux eliġibbli għal rimborż skont it-termini tal- Artikolu 5 tar-Regolament (KE) Nru 349/2005.
            
         
               (7)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-kontribuzzjoni finanzjarja mill-Unjoni għan-nefqa mġarrba mill-Ġermanja fl-2012 u fl-2013 għall-finanzjament ta' miżuri għall-qerda tal-influwenza tat-tjur huwa ffissat għal EUR 1 023 752,32.
   Artikolu 2
   Il-bilanċ tal-kontribuzzjoni finanzjarja li jifdal biex jitħallsu wara tnaqqis diġà ħallset l-ewwel porzjon ta' EUR 500 000,00 hija stabbilita għal EUR 523 752,32.
   Artikolu 3
   Din id-Deċiżjoni li tikkostitwixxi deċiżjoni ta' finanzjament skont it-tifsira tal-Artikolu 84 tar-Regolament (UE, Euratom) Nru 966/2012, hija indirizzata lir-Repubblika Federali tal-Ġermanja.
   
      Magħmul fi Brussell, l-4 ta' Lulju 2014.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 155, 18.6.2009, p. 30.
   
      (2)  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni Ewropea u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).
   
      (3)  Ir-Regolament tal-Kummissjoni (KE) Nru 349/2005 tat-28 ta' Frar 2005 li jistabilixxi r-regoli rigward il-finanzjament Komunitarju għall-interventi urġenti u l-ġlieda kontra ċertu mard tal-annimali kif imsemmi fid-Deċiżjoni tal-Kunsill 90/424/KEE (ĠU L 55, 1.3.2005, p. 12).
   
      (4)  Id-Deċiżjoni ta' Implimentazzjoni tal-Kummissjoni 2013/775/UE tas-17 ta' Diċembru 2013 dwar kontribuzzjoni finanzjarja mill-Unjoni għal miżuri ta' emerġenza għall-ġlieda kontra l-influwenza avjarja fil-Ġermanja, fl-Italja u fil-Pajjiżi l-Baxxi fl-2012 u fl-2013 u fid-Danimarka u Spanja fl-2013 (ĠU L 343,19.12.2013,p. 44).